MORSKE SIRENE
KANDŽE
Otkriven uljez.
Zeuse, prikaži sliku s kamera.
Ne!
Koji je vrag toj ženi?
Simone.
Simone!
-Devon? Kog vraga radiš tu? -Pusti me, smrzavam se.
Trebala si otići! Zašto si mokra?
Zeuse, svjetla.
Doplivala sam s Jordanovog gumenjaka. Stijene su mu smetale.
-Tko je Jordan? -Joj, da. Ne zove se tako.
Ethanov jahtaš.
Upoznala sam ga u baru pa me odveo na jahtu tvog dečka.
Bila si na Evelini?
S Jordanom, da.
Misliš, s Morganom?
Zove se Morgan?
Ništa ne razumijem.
I meni je čudno. Ali vidjela sam tvoju šeficu na prozoru, svu krvavu.
Kao neka zla čarobnica.
Došla sam te spasiti.
Idemo.
Ma što lupetaš?
Ne znam. Prinosila je nekakvu…
Kao neku sotonsku životinjsku žrtvu.
Bila je na prozoru spavaće sobe?
Nije to bila životinjska žrtva.
Barnaby joj je razbio prozor, uletio i uginuo.
-Jadničak! -Tko je Barnaby?
Njezin sivi sokol.
To mi ništa ne znači.
Ptica, Devon!
Što radiš tu? Trebala si otići!
-Zabrinuta sam za tebe. -Aha, a zašto?
Zato što ti je ta Michaela kandže zabila u mozak pa ne vidiš da si u kultu.
Kiki mi je prijateljica.
Prijatelji ne upravljaju tobom i ne izoliraju te.
Prijatelji ne izbacuju tvoju sestru kao da je smeće.
I ne zapovijedaju ti s kime možeš imati vezu.
Prijatelji ti ne kupuju ovakve ormare. Ovo je tvoja soba, ozbiljno?
Prvo, naradila sam se s dekoraterkom oko rasporeda u svom apartmanu.
Drugo, Devon, ja sam joj predložila da te izbaci.
I nisam se predomislila.
Treće, ne zapovijeda mi ona s kime mogu biti u vezi.
Ethan i njezin muž su prijatelji. Možda bi joj bilo čudno sa mnom izlaziti učetvero.
Ja joj donje rublje prskam vodicom od lavande.
Što radiš?
Nije tajna da smo ja i Ethan skupa. Samo joj nisam stigla…
Prestani! Reći za nas.
-Ne bi joj smetalo da zna? -Naravno!
Fino, rekla sam joj.
Molim? Kad? Zašto?
-Devon, ne! Zašto si to učinila? -Nisam. Eto kako si se izbezumila.
-Ti si moja noćna mora. -Super. Jadat ćeš mi se na putu u Buffalo.
-Nikad se neću vratiti u Buffalo! -To ti je dom.
Ne, ovo mi je dom. Ne prčkaj mi po stvarima i slušaj.
-Može? Slušaj. -Dobro.
Nikad nisam bila ovako sretna. Ono…
Uživam na ovom otoku.
Uživam u tome tko sam ovdje.
Htjela si biti odvjetnica.
Kiki je diplomirala pravo i kaže da je to…
Fućka mi se za Kiki. Pogledaj me. Volim te.
Nas dvije smo se namučile da bi se ti upisala na Yale.
Na Yale sam se upisala sama!
Aha, pardon.
Ja sam samo prekinula studij, preselila se i radila tri posla da ti maturiraš.
-Nisam to tražila od tebe. -A tko bi drugi to učinio?!
Jedino si se na mene uvijek mogla osloniti.
Nije istina, mogu računati na Kiki.
-Što je? Nemoj, Devon! -Piješ li lijekove?
Ne svaljuj ovo na mene, problem je u tebi!
-Piješ li ih ili ne? -Da, pijem jebene lijekove!
Eto, još se znaš ražestiti!
Jebi se! Nisi ti zabrinuta za mene.
Devon, ne. Problem je u tebi.
-Ti ne želiš ići kući. -To je…
Ne okrivljavam te, shvaćaš?
Ali ne možeš zato banuti ovamo i posrati se na sve što sam postigla.
Ma što si ti to postigla?! Prskaš gaćice lavandom!
I samo da znaš, otišla sam ja. Prije tebe. Vratila sam se zato što sam dobra sestra.
I zahvalna sam ti na tome.
Stvarno. Uvijek ću ti biti zahvalna.
Dobro? Ali ja sam maturirala prije sedam godina.
-A ti si ovo sad odlučila. -Ništa ja nisam sama odlučila.
Aha, da!
A Raymond?
On mi je prijatelj.
Oženjeni pušioničar!
Nisi dobro kad si s njim. Što će ti on uopće?
Žao mi je.
Slušaj.
Znam da ti je teško.
Ali moraš se udaljiti od onog što ti ne ide u prilog.
-To Kiki uvijek kaže… -Ne ponavljaj to ime.
-Kiki! -Prestani ga ponavljati!
-Prestani! -Što je ovo?
-Bože! -Jebote!
Je li ona mokra?
Ma… Navodno je ovamo doplivala.
Imaš li ti sirenske krvi, Devon?
Oprosti, ali baš rješavamo nešto.
Joj, i mi isto. Je li ti Simone rekla za našu nedavnu traumu?
Kako si ti meni?
Uspjela si zaspati?
Nisam. Priviđaju mi se one njegove okice kako me gledaju.
Htio ti se vratiti, Kiki.
-Moja teorija. -Nisam ga smjela pustiti.
Ne. Nisi ti kriva, Kiki.
Rekao mi je da je spreman.
Hej, hej.
Ne bih vas htjela ometati u oplakivanju ptice,
ali mi se trebamo spakirati.
-Ideš nekamo? -Idemo zajedno u Buffalo.
Ja ne idem, Devon.
-Nikamo ja ne idem. -Ideš, ideš.
Ne idem.
Ma ideš.
-Ma ne idem. -Neću bez tebe otići s otoka.
Onda ćeš ovdje ostarjeti i umrijeti zato što ja ostajem.
Nema frke.
Fino ću ovdje truliti i raspadati se.
-Da mi nisi sjela na kauč! -S oba guza.
Zgodna je ta vaša sestrinska prepirka ranom zorom,
ali ja se moram odmoriti.
Devon, preselit ćemo te u gostinsku kuću. Ondje će ti biti udobnije.
Jose.
Molim?
Dođite, gđice DeWitt.
Ne, ja ostajem ovdje.
Hvala ti na razumijevanju!
Ali…
Jose, sutra ćemo razgovarati o upadu na posjed koji se dogodio u tvojoj smjeni.
-Svakako. Izvolite sa mnom. -Hvala.
Laku noć, Devon.
Spavaju zajedno?
Kad god pomislim da je ovo sjebano preko svake mjere, sjebe se još gore.
Rekao sam ti da se ne vraćaš.
A što sam mogla? Sestra mi je očito u teškim problemima.
-Žao mi je. -Zbog čega?
-Daj me nemoj! -Provala i ometanje posjeda.
Ma ti mene zajebavaš!
Devon DeWitt, imate pravo na šutnju.
Sve što kažete može biti upotrijebljeno protiv vas.
-Imate pravo na odvjetnika. -Ako ne možete…
Simone.
Kiki.
Zašto mi nisi rekla da imaš sestru?
Teško je to objasniti.
Sve to skupa.
To razumijem.
Ali ti toliko znaš o meni, pa imam dojam da si ovo prešutjela.
Problematična je.
Stalno je s mojim ocem alkoholičarom.
I ta se izgubljena duša sad nasukala na naš otok?
-Koliko je bila stara kad je mama umrla? -12 godina.
Nezgodne godine.
Hoću reći,
meni je mama bila bolesna, pa sam to mogla sebi objasniti.
Ali da vam pijani vozač ubije majku, to je vas dvije moralo baciti…
U silan očaj.
Da.
Baš je…
Čudno što si odlučila da mi je nećeš spomenuti.
Ona me rastužuje, Kiki.
A ovdje ne želim biti tužna.
To je sve.
Jesi li mi prešutjela još što iz bilo kojeg razloga?
Neću se ljutiti.
Znaš sve o meni.
Mandolina. Ili Gordita.
Eddielina? Nešto na -lina.
Ali svejedno kako se zvala jahta.
Nisam provaljivala u Kuću na litici
zato što sam ja gošća.
U Kući na litici.
Gđa Kell tvrdi suprotno.
Naravno da to tvrdi. Znate što još ona radi?
Zarobila je ondje moju sestru Simone.
Super je Simone. Sredila mi je ulaznice za Hamilton.
Ne bih rekla da je zarobljena. Meni se čini baš sretna.
Isprali su joj mozak!
Imate li dosje?
G. Kell, nisam znala da ste budni. Missy je rekla da spavate.
Nisam mogao spavati. Sve mi je naopako od jet laga.
Dajte, ja ću.
Mogu sam, hvala.
-Kakva je situacija? -Dobra.
Spremamo se za galu. Ništa nas ne smije iznenaditi i tako to.
Kako tvoj mali Tyson?
Nije više baš mali. Navršio je 13 godina.
Nije valjda! Tinejdžer?
Aha. Položio je za ljubičasti pojas u karateu.
Ajoj! S njime nema zezancije.
Da vam pripremim doručak?
-Ili večeru? Kad ste već toliko kasnili. -Ne, hvala.
Dovoljni su mi kofein i Times.
Patrice, sjećaš se kad su se meni ovuda motali tinejdžeri?
Da.
Rory je toliko jeo da nisam stizala puniti smočnicu.
A Sarah je na katu non-stop puštala Taylor Swift.
Tad me to izluđivalo.
Uživaj u ovim trenucima sa sinom. To ti je najljepše doba u životu.
Hoću. I uživam.
-Kako se ti zoveš? -Ja sam Devon.
-Kevin? -Ne, Devon. Na D.
-Zašto su tebe priveli? -Ometanje posjeda.
Ideš! U kojoj kući?
Ne znam. Neka vila na litici.
Kuća na litici?
Provalila si u kuću Michaele Kell?
-Ti je poznaješ? -Ma kakvi!
Ja bih rekla da poznaješ.
Pazi što govoriš. Imaju špijune svuda.
Aha. Dobro.
Poznajem djecu. Rory i Sarah Kell išli su sa mnom u internat.
Čekaj, Peter i Michaela imaju djecu?
Ne.
Ne Michaela.
Majka im je Jocelyn Kell, njegova prva žena.
Ali nisu je čuli ni vidjeli otkako se Michaela pojavila.
Kao da je u zemlju propala.
Ne volim tračati, Kevin, ali…
Ljudi misle da ju je ubila.
-Da je Michaela ubila prvu ženu? -Da.
Ali ne doslovno ubila, ha?
Onako kao u Cluedu, Michaela, olovnom cijevi, u knjižnici.
Gurnula ju je s litice.
Vjeruj mi, ona je čudovište.
A jesi li ikad načula
nešto o tome da je to kult?
Ma kult je, sto posto.
Ali, iskreno, meni je sve kult jer sam bila u NXIVM-u.
-Ma daj! -Znam.
Imala sam mononukleozu, pa me nema u dokumentarcu.
Dobro.
Kako si se izvukla iz kulta?
Probudio si se.
Hej! Kako si ti?
Čuo sam za ptičju kamikazu na prozoru.
Dobro si?
Barnaby. Zvao se Barnaby.
Točno.
Jako mi je žao, dušo.
Došao sam te utješiti, ali nije te bilo.
Jose mi je rekao da si spavala sa Simone.
To me potreslo, a tebe nije bilo.
Znam. Ali misliš da je pametno da se baš tako maziš sa Simone?
Ipak ona radi za tebe.
Izađi malo, Patrice.
Evo. Oprostite, gđo Kell.
-Carle. -Hvala, Patrice. Lijepo od tebe, Carle.
-Jučer sam ti poslala seksi poruku. -Zaboravio sam ti odgovoriti?
Vidio si je. Označeno je da je viđena.
Lewis se nije gasio tijekom cijelog leta.
Bilo mi je čudno da ženi šaljem seksi poruke
dok mi on drobi o terminskim ugovorima.
Mogu li ti se iskupiti? Nemam nikakvih obaveza jutros.
Da?
Oprostite.
Simone, nema problema. Uđi.
-Simone. -Dobro jutro.
Hvala što radiš iako je praznični vikend.
Nema na čemu. Dobro došli kući.
Isprintala sam vam raspored za danas.
-Znam da volite papire. -Fino.
-Analogna furka. -Da.
Uh!
Vanity Fair je danas? Zar nismo to odradili?
Intervju. Danas dolaze sve snimiti.
Ne mogu danas, imam posla.
-Rekao si da nemaš obaveza. -Ako je nešto zabavno.
Ostavit ću vas nasamo.
Ne treba, slobodno ostani.
Što te to uhvatilo u posljednje vrijeme? Nije ti stalo do spašavanja grabljivica?
-Znaš da jest. -Trebamo taj publicitet.
Treba ga rezervat.
Tražimo da nam ljudi iskeširaju deset tisuća dolara po tanjuru.
Dakle, moraš biti na slici. Sa mnom.
Imaš pravo.
Doći ću.
-Donio sam ti nešto. -Da?
Iz Magpiea.
Baš si meden. Sjetiš se kad god si u Tokiju.
Pa ono.
Iz čokolaterije Magpie
u Ulici Cat u Harajukuu?
Otišao sam samo radi tebe. Volim te.
I ja tebe volim.
Simone, asistentica gđe Kell.
Dobro jutro.
Koji rok predviđaš?
Za ugradnju predimenzioniranog prozora sa…
Koliko vremena?
Dva sata.
Dobro.
Sitna promjena plana.
Michaela želi Barnabyja pokopati na plaži nakon snimanja.
Dakle, prekinite to što radite
i prihvatite se posla, iz ovih stopa.
-Upravo postavljamo predimenzionirani… -Aha.
Ali na plaži mora biti 30 stolica, cvjetni aranžmani, svijeće, podij.
Kiki je našla oboista. Bit će i harfa.
-Harfa? Izvrsno. -Hoće opušteni ugođaj plaže.
-Elegancija i dizajn bez stresa. -Harfa na plaži!
Ne šalji poruke o meni!
Ne šaljem.
ČOKOLATERIJA MAGPIE
Dobar dan.
Hvala što ste mi se javili.
Tako je.
Gđa Kell želi čokoladu s lokacije u Tokiju.
Ulica Cat u Harajukuu.
Ne. Da.
Zna da postoji čokolaterija Magpie u SoHou.
Ali želi onu iz Tokija, da do jutra stigne ovamo.
Ne znam zašto.
Ali tako ona kaže. Dakle, cijena je nebitna.
U redu. Hvala.
Moj je tata doslovno igrao odbojku s Keithom.
Prijem, podizanje, napad. Sve je bilo med i mlijeko.
Bio je i među onima koji su nosili šalove, mislili su da je pravi NXIVM-ovac, ludo.
I eto, prihvatio je njihovu igru i na kraju me uspio izvući.
Znači, potpuno se uklopio.
Da. Radi mene.
Zanimljivo.
DeWitt! Odlaziš.
Kamo?
-Možeš i ostati ako hoćeš. -Ne, hvala.
-Sretno, Kevin. -Vidimo se, Lily Rose.
Ostala joj je druga strana. Gospođo?
Glupavo je. Izgleda kretenski.
Pazi kuda hodaš.
-Digni ruke. -Ne skidaj joj lisičine, Rosie.
Naravno.
Bože mili!
Kako ti je tata, dušo?
U remisiji je, hvala na pitanju.
Onaj vaš jestivi aranžman baš ga je ganuo.
Stalno se molimo za njega.
-Hvala. -Možeš sad izaći, hvala.
Policajka Coffin mi je prijateljica. Nazvala me kad je provjerila
i vidjela da si prije 48 sati uhićena u Buffalu.
Vožnja pod utjecajem alkohola, opiranje uhićenju.
Gađala si policajca limenkom i rekla mu da je pičkica?
-To bi bilo u mom stilu. -Svjesna si posljedica?
Drugi put si pila i vozila. U državi New York možeš dobiti i četiri godine zatvora.
Jesi li to rekla Simone?
Nisam.
S obzirom na vašu mamu, to bi je previše pogodilo.
Kako to misliš?
Pa majku vam je ubio pijani vozač.
Aha.
Da.
Mogu li ti kako pomoći
ili si mi došla čitati moj dosje?
Bit ću iskrena prema tebi.
Namjeravala sam te danas tu ostaviti da te naučim pameti,
ali ne želim da zbog mene završiš na robiji.
Lijepo od tebe.
Evo mojih uvjeta.
Idi ravno na trajekt i vrati se kući.
Ali ovaj put stvarno.
-Ili… -Ne.
-Ili… -A-a. Ne.
Možeš prihvatiti moju ispriku zbog nepristojnog ponašanja.
Jako nepristojnog.
I pružiti mi još jednu priliku. Kao svojoj gošći.
Zašto bih?
Zato što imaš milosti.
A obje volimo Simone.
Simone je sasvim jasno rekla da želi da odeš.
Nemaš sestru, je li tako?
Sestre se stalno vrijeđaju. Jedna drugoj bi glavu otkinula.
Ali sestra te najbolje poznaje i najviše voli.
Simone i ja jako smo bliske.
A da?
Ako ste tako bliske, zašto mi nije rekla za tebe?
Ako ste vi tako bliske, zašto ti nije rekla za mene?
Jedna očito ne poznaje Simone kao što je mislila.
Ti. Ja je poznajem u dušu, ovo je čisto retorički.
Nisam čudovište kao što ti misliš.
Štitim sve u svojoj orbiti.
Veliko i malo.
Lovinu i lovca.
Znam.
Možda možeš pomoći meni.
Primi me preko vikenda.
Uzmi mene pod svoje okrilje.
Molim te, pomozi mi.
Kao što si pomogla Simone.
Nauči me ono „hej, hej, hej”.
Dobro, ali samo jedan krivi korak ili bilo kakvo ometanje moje gala večere
i vraćam te ovamo.
Jasno.
-Ili nešto još gore. -Vjerujem.
Jose je vani.
Odvest će te do kuće.
Hvala, Michaela, stvarno.
I kaže se „hej, hej”.
Svaka čast, dečki!
Ljudi.
Bok. Izvanredna obavijest.
Michaela se boji da će dolje biti previše soli,
pa pogreb hoće preseliti u ptičarnik.
-Morate vratiti stolice gore. -Ali sad smo…
Hvala lijepa!
Eto nas.
Izvoli, uđi. Raskomoti se.
Gđa Kell nam je rekla da ti kupimo novu odjeću. Gore je, u spavaćoj sobi.
Ona u kojoj si došla ide na pranje.
-Super. -Aha.
Voljela bi i da se presvučeš prije nego što te drugi vide na imanju.
-Primljeno na znanje. -Vjerojatno hoćeš i malo odspavati?
Prenoćila si u buksi.
Hej.
Trebaš li još što?
Mobitel. Kod Morgana je, on radi za Ethana.
Javit ćemo mu.
A ja ću Simone reći da si došla s obilaska svjetionika.
Može?
Hvala, Jose.
Dobro. Pazi što radiš, lizačice vratova.
-Hej! -Bok.
Adiós.
ZABRANJENO PUŠENJE
Jebi se, Michaela.
Jebi se, Michaela!
Jebi se, Michaela.
Kasniš. Idi na ŠiF.
-Kamo? -Šminku i frizuru.
Ja ne sudjelujem u…
Što god ovo bilo. Tražim Simone.
U VIP-u je.
Na katu.
Simone?
Simone!
Bok!
Isuse!
Zaboga, Dev.
Prelijepa si.
Koji im je to vrag na faci?
Infracrvena saunska maska.
-Hoćeš probati? Fenomenalan osjećaj. -Izvrsno za ekcem.
Nemam…
Što se tu događa?
Snimanje za Vanity Fair.
Objavljuju reportažu o Društvu za zaštitu. A ovo je VIP-ovska zona za dotjerivanje.
Ovo su Cloe, Lisa i Astrid.
Bok!
-Bok. -Kako je bilo u gradu?
-Kiki kaže da si razgledala svjetionik. -Znaš mene i svjetionike.
Vratimo se na ovo.
Možeš li je mrvicu razbarušiti?
Izgleda malo previše namješteno.
Naravno.
Sigurno si gladna. Slobodno idi na švedski stol.
Gladna sam, da.
Ali ne mogu ga naći. Možeš li me ti odvesti, Simone?
-Mogu li, Kiki? -Doći ću po tebe prije sastanka.
Bok, Devon!
Bok…
Cloe, Lisa i Astrid.
Fino je, ha?
-Jako… -Probaj kavu.
Kiki uvozi tu jednu pravedno plaćenu iz Perua. Sav prihod…
Moram ti nešto reći. Jako je važno.
Dobro.
Pa…
Ne znam
otkud bih počela.
Izgledaš… Stvarno si lijepa.
Nije to…
Jedino ti ne znaš koliko si lijepa.
Bljuv.
Dobro.
Samo sam…
Da, reci.
Htjela sam reći…
Shvatila sam što si mi htjela reći za Michaelu.
Dobro izgledaš i ovdje se ugodno osjećaš.
Ona ti pomaže.
I žao mi je.
Je li ovo neki štos…
Nije! Tvoji prijatelji su i moji.
Želim prihvatiti Michaelu i Ethana.
Sve nas čeka krasan vikend.
Dobro.
-Poprilično si promijenila mišljenje. -Vrlo je velikodušna.
Zahvalna sam što me pozvala da ostanem.
Oprosti. Moram je malo ukrasti.
Stani.
Normalno si obučen. Radiš za Vanity Fair?
Povremeno kao vanjski suradnik. Je li ovo sirni namaz?
Nemam pojma. Ti si novinar?
Fotograf. Zašto?
Kad bih nekog recimo htjela prokazati…
Što hoćeš reći?
Imam priču.
Ali…
O djelovanju kulta i potencijalnom ubojstvu.
Ne, hvala.
Zašto?
Ovo su loši ljudi. Kako te nije briga?
Naravno da su loši ljudi. Pogledaj im kuću.
Stvarno ti ne smeta što radiš za takve?
Dijete treba zubni aparatić, žena hoće rustikalnu kuhinju.
Propuštaš priču kakva se dogodi jedanput u životu!
Jedanput!
Što si to obukao? Ne.
Stilist ti je složio kombinaciju.
-Još se nisam presvukao. -Ali fotograf je stigao!
-Možemo li to brzo obaviti? -Bolje da vas i g. Kella ostavimo nasamo.
Zašto?
Gđice DeWitt, ostavite nas malo.
Rado bih popio kavu s mlijekom, ako mi je možete donijeti.
Dobro si, Simone?
Donesite mi i pogačicu.
Naravno.
Kava s mlijekom i pogačica. Odmah se vraćam.
Obrano mlijeko, da ga ne napuhne.
Nosiš kroksice?
Ponavljam. Nisam se još presvukao.
Dajte da to sad riješimo. Što je bilo, Jose?
Zbog sinoćnjeg upada na posjed
pregledao sam snimke s kamera.
Otkrio sam nešto što bi vas moglo zanimati.
Ovo je bilo u 00.23 prije dvije noći.
Ide u šetnju.
Dobro, ali zašto je isključila kameru?
Očito ne zna da se vidi iz drugog kuta. Vratila se u 5 sati i 16 minuta.
I ponovno uključila kameru.
Možda je zaspala na plaži.
To se ponavlja.
Evo je noć prije toga.
Isključuje u ponoć.
Uključuje u zoru.
To je ponovila četiri puta prošli tjedan.
Pretprošli tjedan, triput.
Ne razumijem. Kamo se to iskrada?
Nema ničega osim oceana.
I Ethanove kuće.
-Zašto bi išla k Ethanu? -Petere.
Ma ne! Ne bi to valjda učinio?
Bi. Točno njegov tip, ima 25 godina i ovdje je samo preko ljeta.
Zašto su tvoji prijatelji tako gnusni?
I tvoj je prijatelj.
Ne mogu vjerovati! Laže mi u oči.
A okolo se povlači s tim prascem!
-Možda su zaljubljeni. -Molim?
Pa ona je pametnija od manekenki
koje on svako ljeto konzumira.
A i simpatičnija.
Zašto nisi bijesan?
Razbjesni se.
Jako sam bijesan.
Ona ovdje radi. Postupio je jako nepromišljeno.
Samo pokušavam to doživjeti iz njegove perspektive.
Pa dobro. Ja ću to riješiti.
-Što ćeš učiniti? -Riješit ću to.
Bok, ja sam Devon. Nismo se upoznale.
Patrice, zdravo.
Drago mi je. Jesi li možda vidjela Simone?
Nisam.
Dobro.
Simone? Jesi li otraga?
Simone?
Simone!
Patrice, gdje je Simone?
Nisam je vidjela, gđo Kell.
Bok, cure.
Zdravo, Devon.
Da vas pitam nešto.
Što je ovo? Vi ste u kao nekoj grupi s Michaelom?
Mi smo Društvo za zaštitu životinja Folger Glen.
Naš je rad izuzetno značajan.
Ja sam Astrid.
Aha.
A što vi to štitite?
Ptice?
Uglavnom grabljivice.
Kiki je preuzela vrtlarski klub
i od nas stvorila nezaustavljive prikupljačice donacija.
Njezin i Peterov rad je izniman.
Izniman. Značajan.
Dobro!
Hej, Missy.
Jesi li vidjela Simone?
No hablo inglés.
Devon je. Jučer smo se upoznale.
-Aha! Sva si se pastelizirala. -Da.
Nisam vidjela Simone.
-Špricer s brusnicama? -Ne pijem.
Ovi su bezalkoholni. Sokić.
Ne gutam ja isto što i ovi ovdje. Ali hvala.
Gotovo?
Hvala na trudu.
Mic, gle ti nju!
Jako si zgodna.
Mickey, baš si zgodna ti Zbog tebe ću poludjeti
Hey, Mickey!
Sad sam te nahvalio onom iz Vanity Faira.
A da?
-Pete se oblači? -Da.
Peter se odijeva.
Dobro.
Dobro si, Mickeroo?
Izvrsno.
Kako si ti? Uživaš u ljetu?
Da, fenomenalno ljeto. Naučio sam jedriti na dasci.
Genijalna stvar.
Ne bih volio da završi.
Svemu dođe kraj.
Aha!
Uhvatio te neki pesimizam. Donijet ću ti piće, draga moja.
Simone?
Ovdje fino miriše.
Zar nije pušenje zabranjeno?
Za mene vrijede druga pravila.
-Peter. -Peter Kell?
Jebate! Ti si ovdje gazda.
Obećavaš da ćeš me ubuduće zvati samo Gazda?
Ako te to veseli, Gazda. Ja sam Devon.
Znam.
Nastala je strka kad si sinoć došla.
Prvo ptica, a onda ti.
Ispričavam se. Samo sam htjela vidjeti sestru.
Možda bi ti sljedeći put bilo lakše da pozvoniš.
Simone inače stvarno obožavamo.
Pozitivno djeluje na Michaelu.
Puno joj je pomogla.
Kako to misliš, pomogla?
Pa moja se žena napatila.
Što joj se dogodilo?
Samo sam htio reći da je tvoja sestra…
Odlična asistentica.
To da.
Da.
Dobra vam je ova kuća.
Mjesta za djecu koliko hoćeš.
Imaš li djece, Gazda?
Ono, iz nekog prvog braka ili…
-Oprosti, nisam htjela biti indiskretna. -Ma ne, nisi.
Imam dvoje djece iz prethodnog braka.
Ali oni su sad odrasli ljudi.
Super.
Ali gdje je ona? Tvoja bivša?
Nije baš prisutna.
Šteta.
Ali živa je, ha?
Zašto me toliko ispituješ?
Ne znam.
Zapričavam te, Gazda.
Razbrbljala sam se.
A uhvatila me i glad.
Ne, ti dovrši.
Svi pogledajte ovamo.
Predivno!
Svi krasno izgledate.
Simone, jesi li tu dolje?
Stalno moram tražiti tu glupaču!
Simone?
Izvolite?
Hej.
Bok.
Jesi li vidjela Michaelinu asistenticu?
Mislim da se zove Simone.
Nisam.
Dobro, hvala.
SIMONE DEWITT, KLONOPIN
Kvragu, Simone.
Morgane!
Hej.
Donio sam ti mobitel.
Uf! Što se tebi dogodilo?
-Znam, odvratna sam. -Napunio sam ga.
Zlatan si.
Raymond te često zove, tko god on bio.
Tko je on?
-Moj šef. -Aha.
Baš mi je lijepo bilo sinoć s tobom.
-Da! -Da.
Zašto izgledaš kao stepfordska supruga? Dotukli su te?
Nije to.
Na tajnom zadatku sam.
Da i ja šapćem?
Ova krava ubija ljude.
Pretvaram se da sam pristupila kultu da mogu izvući sestru.
-To znači da ćeš još malo ostati? -Sranje!
Moram se javiti.
Naravno.
-Da poslije odemo na večeru? -Moj šef.
Bok, fakeru.
Jose, gdje je Simone? Na njezinom je mobitelu govor.
Nađi je.
Molim te, i hvala, Jose.
Nema problema, Petere.
Hvala vam što ste došli odati posljednju počast Barnabyju.
Imaju okus po kartonu.
-Moji falafeli su odlični. Devon. -Obično smeće.
-Devon, čuješ li ti mene? -Da.
-Kamo su svi nestali? -Devon.
Oprosti. Ponovi.
Nema šanse!
Samo ovaj vikend. Vraćam se u utorak, časna riječ.
-Neću… -Seronja je donio pivo s manje alkohola!
Neću ti čuvati tatu do utorka.
-Manje! -Imam i ja obaveze!
Ma ne…
-Ne! -S manje alkohola!
Preko dana može sam.
-Dođi samo ujutro i navečer. -Ne!
Neću, Devon.
Neću ja čuvati ovo čangrizalo dok ti tjeraš modu na rajskom otoku!
I ne prijeti da ćeš nazvati Ally, ne vjerujem da bi mi upropastila život.
Nisi luđakinja.
-Ne znaš ti što je luđak. -Znam, znam.
Evo ga gdje gleda u mene. Bruce, spusti to.
Nemoj.
Tvoj mi tata prijeti žaračem iz kamina.
Samo je zaboravio tko si. Tata, to je Ray. Sjećaš se?
Poznajete me. Ray.
-Kralj maturalne večeri! To pamtite! -Sranje!
Da mi nešto noćas život oduzme,
da kroz mene nagli vjetar sune i sve izmijeni,
ne bih se opirala.
Spremna sam, što god da dođe.
Ali mislim da će biti nešto maleno.
Neka životinja što će meko iskoračiti iz sjene.
Ili riječ izgovorena tako tiho da ću je čuti iznutra.
Mračno je ovdje i hladno.
Mjesec je kamen.
Sama sam sa svojom čežnjom.
Ništa se ne događa.
Osim sljedećeg udaha.
Hej, hej.
Dobro si?
Hvala što ste došli.
Bilo je nenadano.
-Krasna komemoracija, Mickeroo. -Hvala.
Rekla si ono što ti je na duši.
Krasno je bilo, mila.
Preplavili su me osjećaji. Moram prošetati da se smirim.
Ethane.
Bi li me otpratio do litice?
Da. Bit ću počašćen, Mickeroo.
-Mogu ponijeti keks? -Naravno.
Isuse!
Prestani mi to raditi, Jose.
Dođi sa mnom, odmah.
-Što je bilo? -Našao sam je. Da zovem Hitnu?
Ne treba, ja sam tu, hvala ti.
Simone.
Ja sam, evo me.
Dobro je.
Dobro si.
Dođi. Sve je u redu.
Ja sam uz tebe. Dobro je.
PREMA DRAMI MOLLY SMITH METZLER
Prijevod titlova: Sandra Mlađenović